钦定古今图书集成/明伦汇编/交谊典/第114卷 > 大学衍义 > 《李逢吉元稹牛僧孺李宗闵杨嗣复传赞》
## 钦定古今图书集成/明伦汇编/交谊典/第114卷 > 大学衍义 > 《李逢吉元稹牛僧孺李宗闵杨嗣复传赞》

唐书

赞曰：夫口道先王语，行如市人，其名曰“盗儒。”僧孺、宗
闵以方正敢言进，既当国，反奋私昵党，排击所憎，是
时权震天下，人指曰“牛、李”，非盗谓何？逢吉险邪，稹浮
躁，嗣复辩给，固无足言。幸主孱昏，不底于戮，治世之
罪人欤！